মায়াপুরের সরকারি লজে উদ্ধার মহিলার মৃতদেহ

মায়াপুর: সরকারি লজে উদ্ধার মহিলার মৃতদেহ। ঘটনায় এলাকায় চাঞ্চল্য ছড়িয়েছে। সূত্রের খবর ওই লজে সঞ্জয় সরকার ও পূর্ণিমা সরকার স্বামী স্ত্রীর পরিচয় দিয়ে ঘর ভাড়া নিয়েছিল। শুক্রবার সকালে ওই দেহ উদ্ধার হয় ঘর থেকে। পুলিশ এসে দেহ উদ্ধার করে ময়নাতদন্তে পাঠায়।

সূত্রের খবর, বৃহস্পতিবার স্বামী স্ত্রীর পরিচয় দিয়ে নদিয়া নাকাশিপাড়া থেকে সঞ্জয় সরকার ও পূর্ণিমা সরকার নামে দুজনে মায়াপুর হুলোর ঘাটের নবদ্বীপ পঞ্চায়েত সমিতির পরিচালিত নীলাচল লজে আসেন।  শুক্রবার সকালে তাদের ঘরের দরজা খোলা থাকায় ছিল এবং তাদের কোন রকমের শব্দ না পাওয়ায় স্থানীয় মায়াপুর ফাঁড়িতে খবর দেওয়া হয়। ঘটনাস্থলে পুলিশ গিয়ে লজের খাটের ওপর থেকে মহিলার মৃতদেহ উদ্ধার করে। ঘটনার পর থেকে সঞ্জয় সরকার পলাতক বলে পুলিশ সূত্রে খবর। তারা আদৌ স্বামী স্ত্রী কিনা তার তদন্ত শুরু করেছে পুলিশ। খোঁজ চলছে পলাতক সঞ্জয়ের।