মায়াপুর ইসকন মন্দিরে সূচনা হল ঐতিহ্যবাহী দোল উৎসবের

রূপম রায়, নদিয়া: মায়াপুর ইসকন (Mayapur Iskcon Dol Festival) মন্দিরে ঐতিহ্যবাহী দোল উৎসবের কথা কারুর অজানা নয়। ফ্ল্যাগহোস্টিং (Flag Hoisting) সহ বিভিন্ন মাঙ্গলিক অনুষ্ঠানের মাধ্যমে ইস্কন মায়াপুরে আনুষ্ঠানিক ভাবে সূচনা হল দোল উৎসব ২০২৫ (Dol Festival 2025)।

ইসকনের প্রধান কেন্দ্র শ্রীধাম মায়াপুরে শ্রীচৈতন্য মহাপ্রভুর (Sri Chaitanya Mahaprabhu) ৫৩৯ তম শুভ আবির্ভাব উপলক্ষে ইতিমধ্যে শুরু হয়েছে বিভিন্ন অনুষ্ঠানের। আলোক মালায় সেজে উঠেছে ইস্কন মন্দির চত্বরও।

ইস্কনের জনসংযোগ আধিকারিক রসিক গৌরাঙ্গ দাস (ISKCON Public Relations Officer Rasik Gaurang Das) জানান, ৩৫ দিন ব্যাপী বিভিন্ন অনুষ্ঠানাদির আয়োজন করা হয়েছে, যার সমাপ্তি হবে আগামী ১৬ই মার্চ ২০২৫।

আরও পড়ুন: আজ বিকেলে তৃণমূল ভবনে রাজ্য সম্মেলনের প্রস্তুতি বৈঠক

এর মধ্যে বিশেষ উল্লেখযোগ্য অনুষ্ঠান গুলোর মধ্যে অন্যতম  বিশ্ব বৈষ্ণব সন্মেলন, নবদ্বীপ মন্ডল পরিক্রমা (৭২ কিমি), বিশ্ব শান্তি যজ্ঞ, নৌকা বিহার,বিভিন্ন ভাষায় ভাগবত পাঠ, সেমিনার ও বিনামূল্যে প্রসাদ বিতরণ।  জাতি-ধর্ম-বর্ণ নির্বিশেষে সকলের জন্যই প্রবেশাধিকার অবাধ।

ইস্কন সুত্রে খবর এবছরের এই অনুষ্ঠানে বিভিন্ন দেশের প্রায় ৫০০০ বিদেশি ভক্ত সহ লক্ষাধিক ভক্ত সমাগমের এই উৎসবে  উপস্থিত থাকার সম্ভাবনা রয়েছে,  সেইমতো এখন থেকেই জোরদার করা হয়েছে নিরাপত্তার ব্যাবস্থাও। ১৪ মার্চ ২০২৫ শুক্রবার  শ্রীচৈতন্য মহাপ্রভুর আবির্ভাব দিনটি যথাযোগ্য ধর্মীয় মর্যাদার সঙ্গে পালন করা হবে।

আর সোমবার সকালে ইস্কন মায়াপুরে বিভিন্ন মাঙ্গলিক অনুষ্ঠান সহ ফ্ল্যাগ হোস্টিংয়ের মাধ্যমে দোল উৎসব ২০২৫ এর আনুষ্ঠানিক ভাবে সূচনা হল, যেখানে উপস্থিত ছিলেন ইস্কনের বিভিন্ন আধিকারিক সহ অসংখ্য দেশি ও বিদেশি ভক্তরা।